Kecmen ɣer texxamt yellan ɣef yidis. Ɛaziz, isuẓ tagertilt, yekkes-as-d asekṛun i tulya. Yessaɣ ticemmaɛin, yuder netta d amezwaru ɣer ddarb yeččuren d tiɣawsiwin tiqdimin d yikarṭunen, yekkes-iten. Saɛid, iɛawen-it, yerra-ten deg texnact yesɛan ciṭ n tafat s tcemmaɛt tamectuḥt , iwala argaz ɣef temḍerrebt, taduli ɣef yiḍarren-is. Deg sniwa, afenǧal n uyefki, aḍebsi n usekkaf, ur ten-inul ara.